НАРУЧИЛАЦ:

ЗАВОД ЗА ЈАВНО ЗДРАВЉЕ ЗРЕЊАНИН

Зрењанин, Др Емила Гаврила бр. 15

Број: 1508

Датум: 15.05.2020. године

**КОНКУРСНА ДОКУМЕНТАЦИЈА**

**ЗА ЈАВНУ НАБАВКУ МАЛЕ ВРЕДНОСТИ**

**МАТЕРИЈАЛ ЗА ДЕЗИНФЕКЦИЈУ, ДЕЗИНСЕКЦИЈУ И ДЕРАТИЗАЦИЈУ**

ЈАВНА НАБАВКА РЕДНИ БРОЈ 7/2020

мај 2020.

**САДРЖАЈ КОНКУРСНЕ ДОКУМЕНТАЦИЈЕ**

[I ОПШТИ ПОДАЦИ О ЈАВНОЈ НАБАВЦИ 3](#_Toc434338470)

[II УПУТСТВО ПОНУЂАЧИМА КАКО ДА САЧИНЕ ПОНУДУ 4](#_Toc434338471)

[III УСЛОВИ КОЈЕ ПОНУЂАЧ МОРА ДА ИСПУНИ И УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА 8](#_Toc434338472)

[IV КРИТЕРИЈУМ ЗА ДОДЕЛУ УГОВОРА 10](#_Toc434338473)

[V ТЕХНИЧКE КАРАКТЕРИСТИКЕ (СПЕЦИФИКАЦИЈА) 11](#_Toc434338474)

[VI МОДЕЛ УГОВОРА 14](#_Toc434338475)

[VII ОБРАСЦИ 18](#_Toc434338476)

[Образац: 1 – подаци о понуђачу 19](#_Toc434338477)

[Образац: 1а – подаци о подизвођачу 20](#_Toc434338478)

[Образац: 1б – подаци о учеснику у заједничкој понуди 21](#_Toc434338479)

[Образац: 2 – понуда 22](#_Toc434338480)

[Образац: 3 – изјава понуђача о испуњености услова из чл. 75. и 76. ЗЈН 23](#_Toc434338481)

[Образац: 3а – изјава подизвођача о испуњености услова из чл. 75. ЗЈН 24](#_Toc434338482)

[Образац 4 – изјава о независној понуди 25](#_Toc434338483)

[Образац: 5 – трошкови припреме понуде 26](#_Toc434338484)

# I ОПШТИ ПОДАЦИ О ЈАВНОЈ НАБАВЦИ

Јавна набавка редни број 7/2020.

Врста поступка: поступак јавне набавке мале вредности.

|  |  |
| --- | --- |
| **Предмет јавне набавке:** | добра – материјал за дезинфекцију, дезинсекцију и дератизацију (ознака из општег речника набавке: 24450000 – агрохемијски производи).  Ј |

Поступак се спроводи ради закључења уговора о јавној набавци.

|  |  |
| --- | --- |
| **Назив наручиоца:** | ЗАВОД ЗА ЈАВНО ЗДРАВЉЕ ЗРЕЊАНИН |
| **Седиште наручиоца:** | Зрењанин |
| **Адреса наручиоца:** | Зрењанин, Др Емила Гаврила бр. 15 |
| **Интернет страница:** | www.zastitazdravlja.rs |
| **Шифра делатности:** | 86.90, 86.22, 85.59, 71.20, 81.29, 38.12, 38.22 |
| **Лице овлашћено за заступање:** | Мр сци. мед. др Здравко Ждрале |
| **Матични број:** | 08169454 |
| **ПИБ:** | 100655222 |
| **Телефон:** | 023/566-345 |
| **Телефакс:** | 023/560-156 |
| **Контакт лице:** | Ана Димитрић, Зорица Пауљев |

# II УПУТСТВО ПОНУЂАЧИМА КАКО ДА САЧИНЕ ПОНУДУ

Понуда мора бити састављена у складу са позивом за подношење понуда, конкурсном документацијом и овим упутством.

Понуда се подноси на српском језику.

Понуђач мора да достави понуду у писаном облику.

Понуђач доставља понуду искључиво на обрасцима који су утврђени овом конкурсном документацијом. Обрасци се попуњавају читко, јасно и недвосмислено, потписују од стране овлашћеног лица и оверавају печатом.

Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

Понуду доставити на адресу: Завод за јавно здравље Зрењанин, Зрењанин, Др Емила Гаврила бр. 15, са назнаком: „НЕ ОТВАРАТИ – ПОНУДА ЗА ЈАВНУ НАБАВКУ МАЛЕ ВРЕДНОСТИ – МАТЕРИЈАЛ ЗА ДЕЗИНФЕКЦИЈУ, ДЕЗИНСЕКЦИЈУ И ДЕРАТИЗАЦИЈУ РЕДНИ БРОЈ 7/2020“ са називом и адресом понуђача, бројем телефона и контакт особом.

Рок за подношење понуда је до **26.05.2020. г.** до **10,00 часова**.

Свака понуда коју наручилац прими по истеку рока за подношење понуда, сматраће се неблаговременом и вратиће се неотворена понуђачу, са назнаком да је поднета неблаговремено.

Отварање благовремених понуда обавиће се јавно, дана **26.05.2020. године** у **10,15 часова** у пословној згради Завода за јавно здравље Зрењанин у Зрењанину, ул. Др Емила Гаврила бр. 15.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

Пожељно је да сви документи поднети уз понуду буду тако повезани да се не могу накнадно убацивати, одстрањивати или замењивати појединачни листови, односно прилози, а да се видно не оштете листови или печат.

Понуђач може да поднесе само једну понуду.

Понуда са варијантама није дозвољена.

У року за подношење понуде понуђач може да измени, допуни или опозове своју понуду, на начин који је одређен за подношење понуде. Понуђач је дужан да јасно назначи који део понуде мења, односно која документа накнадно доставља. На коверти мора бити стављена јасна назнака да је реч о изменама, допунама или опозиву понуде за предметну јавну набавку и да се коверта не отвара. У случају опозива понуде, таква понуда биће неотворена враћена понуђачу, уз назнаку да је опозвана од стране понуђача.

Понуђач који је самостално поднео понуду не може истовремено да учествује у заједничкој понуди или као подизвођач, нити да учествује у више заједничких понуда.

Понуђач је дужан да у понуди наведе да ли ће за извођење набавке ангажовати подизвођача, уколико ангажује подизвођача да наведе у својој понуди проценат укупне вредности набавке који ће поверити подизвођачу, а који не може бити већи од 50%, као и део предмета набавке који ће извршити преко подизвођача.

Понуђач је дужан да за подизвођаче достави доказе о испуњености услова који су наведени у поглављу III конкурсне документације, у складу са упутством како се доказује испуњеност услова.

Понуђач у потпуности одговара наручиоцу за извршење обавеза из поступка јавне набавке, односно извршење уговорних обавеза, без обзира на број подизвођача.

Понуђач је дужан да наручиоцу, на његов захтев, омогући приступ код подизвођача, ради утврђивања испуњености тражених услова.

Понуду може поднети група понуђача.

Ако група понуђача поднесе заједничку понуду, саставни део заједничке понуде је споразум којим се понуђачи из групе међусобно и према наручиоцу обавезују на извршење јавне набавке, а који обавезно садржи податке из чл. 81. ст. 4. Закона о јавним набавкама.

Група понуђача је дужна да достави све доказе о испуњености услова који су наведени у поглављу III конкурсне документације, у складу са упутством како се доказује испуњеност услова.

Понуђачи који поднесу заједничку понуду одговарају неограничено солидарно према наручиоцу.

Цена мора бити исказана у динарима, са и без ПДВ-а.

У цену морају бити урачунати сви пратећи трошкови које понуђач има у реализацији предметне јавне набавке (евентуални трошкови царине, трошкови превоза, осигурања, пореза и све друге обавезе и доприноси и др.).

Цена је фиксна и не мож се мењати током трајања уговора.

Плаћање се врши за испоручену робу по захтеву наручиоца, на основу фактуре понуђача, у року од 30 (тридесет) дана од дана испостављања фактуре.

Понуђачу није дозвољено да захтева аванс.

Испорука се врши сукцесивно, месечно, на основу захтева наручиоца, у року од 5 (пет) дана од дана подношења захтева. Захтев наручиоца обухвата добра која се траже за период од месец дана. У изузетним случајевима (хитна потреба за појединим добрима која се није могла планирати) наручилац може поднети више захтева у току једног месеца.

Место испоруке: франко магацин купца радним даном (понедељак – петак) од 7,00 до 13,00 часова.

Ако је у понуди исказана неуобичајено ниска цена поступиће се у складу са чл. 92. Закона о јавним набавкама.

Цена и остали подаци из понуде који су од значаја за примену елемената критеријума и рангирање понуда неће се сматрати поверљивим подацима.

Понуђач може у писаном облику путем поште на адресу наручиоца: Завод за јавно здравље Зрењанин, Зрењанин, Др Емила Гаврила бр. 15, електронске поште на e-mail: kabinet\_direktora@zastitazdravlja.rs или факсом на број: 023/560-156 тражити од наручиоца додатне информације или појашњења у вези са припремањем понуде, при чему може да укаже наручиоцу и на евентуално уочене недостатке и неправилности у конкурсној документацији, најкасније пет дана пре истека рока за подношење понуде. Комуникација у поступку јавне набавке се врши у складу са чланом 20. ЗЈН.

Тражење додатних информација телефоном није дозвољено.

Рок важења понуде не може бити краћи од 60 дана од дана отварања понуда.

Наручилац може после отварања понуде писменим путем затражити од понуђача додатна објашњења која су потребна за преглед, вредновање и упоређивање понуда, а може да врши и контролу (увид) код понуђача, односно његовог подизвођача.

Понуђач је дужан да наручиоцу достави додатна објашњења, у року који одреди наручилац, а уколико у наведеном року не достави објашњења, наручилац ће његову понуду одбити као неисправну.

Критеријум за доделу уговора у овом поступку јавне набавке је најнижа понуђена цена.

Понуђач је дужан да при састављању своје понуде наведе да је поштовао обавезе које произилазе из важећих прописа о заштити на раду, запошљавању и условима рада, заштити животне средине, као и да нема забрану обављања делатности која је на снази у време подношења понуде. То се врши попуњавањем, потписивањем и печатирањем Обрасца број 3.

Накнаду за коришћење патената, као и одговорност за повреду заштићених права интелектуалне својине трећих лица сноси понуђач.

Захтев за заштиту права понуђача подноси се наручиоцу, у писаном облику, а копија захтева за заштиту права се истовремено доставља Републичкој комисији.

Захтев за заштиту права мора да садржи:

* назив и адресу подносиоца захтева и лице за контакт;
* назив и адресу наручиоца;
* податке о јавној набавци која је предмет захтева, односно о одлуци наручиоца;
* повреде прописа којима се уређује поступак јавне набавке;
* чињенице и доказе којима се повреде доказују;
* потврду о уплати таксе из члана 156. ЗЈН;
* потпис подносиоца.

Ако поднети захтев за заштиту права не садржи све обавезне елементе, наручилац ће такав захтев одбацити закључком.

Захтев за заштиту права којим се оспорава врста поступка, садржина позива за подношење понуда или конкурсне докуметације сматраће се благовременим ако је примљен од стране наручиоца три дана пре истека рока за подношење понуда, без обзира на начин достављања и уколико је подносилац захтева у складу са чланом 63. став 2. ЗЈН указао наручиоцу на евентуалне недостатке и неправилности, а наручилац исте није отклонио.

Захтев за заштиту права којим се оспоравају радње које наручилац предузме пре истека рока за подношење понуда, а након истека рока из члана 149. став 3. сматраће се благовременим уколико је поднет најкасније до истека рока за подношење понуда.

Захтев за заштиту права на одлуку о обустави поступка или одлуку о додели уговора подноси се у року од пет дана од дана објављивања одлуке на Порталу јавних набавки.

Подносилац захтева за заштиту права дужан је да на рачун буџета Републике Србије уплати таксу у износу од 60.000,00 динара.

Уговор о јавној набавци ће бити достављен понуђачу којем је уговор додељен у року од осам дана од дана протека рока за подношење захтева за заштиту права. У случају да је поднета само једна понуда наручилац може закључити уговор пре истека рока за подношење захтева за заштиту права, у складу са чланом 112. ст. 2. тач. 5) Закона о јавним набавкама.

Сви трошкови везани за припрему понуде падају искључиво на терет понуђача.

Приликом подношења понуде употреба печата није обавезна.

# III УСЛОВИ КОЈЕ ПОНУЂАЧ МОРА ДА ИСПУНИ И УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА

1. **Обавезни услови за учешће у поступку јавне набавке из члана 75. Закона о јавним набавкама.**

Право на учешће у поступку предметне јавне набавке има понуђач који испуњава обавезне услове за учешће у поступку јавне набавке дефинисане чл. 75. Закона о јавним набавкама, и то:

1. да јe регистрован код надлежног органа, односно уписан у одговарајући регистар;
2. да он и његов законски заступник није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре;
3. да је измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији;
4. да има важећу дозволу надлежног органа за обављање делатности која је предмет јавне набавке, ако је таква дозвола предвиђена посебним прописом;
5. понуђач је дужан да при састављању понуде изричито наведе да је поштовао обавезе које произлазе из важећих прописа о заштити на раду, запошљавању и условима рада, заштити животне средине, као и да нема забрану обављања делатности која је на снази у време подношења понуде.
6. **Додатни услови за учешће у поступку јавне набавке**
7. Да понуђач располаже неопходним финансијским и пословним капацитетом, што подразумева да понуђач није пословао са губитком у 2018. и 2019. године.
8. Да бесплатно преузима све хемикалије са истеклим роком трајања, као и амбалажни отпад настао након коришћења (према Закону о амбалажи и амбалажном отпаду).
9. **Упутство како се доказује испуњеност услова.**

Испуњеност обавезних и додатних услова понуђач доказује писменом изјавом датом под пуном моралном, материјалном и кривичном одговорношћу (Образац број 3).

Уколико понуђач понуду подноси са подизвођачем, дужан је да за подизвођача достави доказе о испуњености услова из чл. 75. ст. 1. тач. 1) до 4) ЗЈН (Образац број 3а), а доказ из чл. 75. ст. 1. тач. 5) ЗЈН за део набавке који ће понуђач извршити преко подизвођача.

Уколико понуду подноси група понуђача (заједничка понуда) сваки понуђач из групе понуђача мора да достави доказе о испуњености услова из чл. 75 ст. 1. тач. 1) до 4) ЗЈН (Образац 3), а доказ из чл. 75. ст. 1. тач. 5) дужан је да достави понуђач из групе понуђача којем је поверено извршење дела набавке за који је неопходна испуњеност тог услова.

Друга обавезна документа (обрасци) која понуђач мора да достави:

* **попуњену, потписану и печатом оверену техничку спецификацију;**
* **попуњене, потписане и печатом оверене обрасце број: 1, 2, 3, 4 и 5, а обрасце број 1а, 1б и 3а уколико се понуда подноси са подизвођачем, односно уколико понуду подноси група понуђача;**
* **попуњен, потписан и печатом оверен модел уговора;**
* **за сваки понуђени производ доставити произвођачку спецификацију или одговарајући еквивалент којим се доказују захтеване карактеристике производа;**
* **важеће решење Агенције за хемикалије – одобрење за стављање у промет биоцидног производа или решење о упису биоцидног производа у Привремену листу биоцидних производа за достављање техничког досијеа;**
* **МСДС листе (безбедоносни лист).**

**Понуда која не садржи све тражене доказе сматраће се неодговарајућом и неће се узети у разматрање.**

Наведене доказе о испуњености услова понуђач може доставити у виду неоверених копија, а наручилац може пре доношења одлуке о додели уговора да тражи од понуђача, чија је понуда на основу извештаја комисије за јавну набавку оцењена као најповољнија, да достави на увид оригинал или оверену копију свих или појединих доказа. Ако понуђач у остављеном, примереном року који не може бити краћи од пет дана, не достави на увид оригинал или оверену копију тражених доказа, наручилац ће његову понуду одбити као неприхватљиву.

Наручилац неће одбити понуду као неприхватљиву уколико не садржи доказ одређен конкурсном документацијом, ако понуђач наведе у понуди интернет страницу на којој су подаци који су тражени у оквиру услова јавно доступни.

Понуђач је дужан да без одлагања писаним путем обавести наручиоца о било којој промени у вези са испуњеношћу услова из поступка јавне набавке, која наступи до доношења одлуке, односно закључења уговора, односно током важења уговора о јавној набавци и да је документује на прописани начин.

# IV КРИТЕРИЈУМ ЗА ДОДЕЛУ УГОВОРА

Критеријум за доделу уговора у овом поступку јавне набавке је најнижа понуђена цена.

У случају да две или више понуда имају исту понуђену цену, предност има понуда понуђача који има краћи рок испоруке предмета јавне набавке.

# V ТЕХНИЧКE КАРАКТЕРИСТИКЕ (СПЕЦИФИКАЦИЈА)

| **Редни број** | **ОПИС** | | **Јединица мере** | **Количина** | **Попуњава понуђач** | | | |
| --- | --- | --- | --- | --- | --- | --- | --- | --- |
| **Цена по јединици мере без ПДВ-а** | **Износ (4\*5)** | **Подаци о понуђеном добру** | |
| **Произвођач** | **Напомена** |
| **1** | **2** | | **3** | **4** | **5** | **6** | **7** | **8** |
| 1. | SREDSTVO ZA DEZINSEKCIJU U OBLIKU GELA – AKTIVNA MATERIJA FIPRONIL (pakovanje 35g) | | gr | 2800 |  |  |  |  |
| 2. | SREDSTVO ZA DEZINSEKCIJU – AKTIVNA MATERIJA HLORFENAPIR | | l | 13 |  |  |  |  |
| 3. | SREDSTVO ZA DEZINSEKCIJU – AKTIVNA MATERIJA ALFA-CIPERMETRIN | | l | 7 |  |  |  |  |
| 4. | DERATIZACIONI LEPAK (pakovanje 135gr) | | kom | 50 |  |  |  |  |
| 5. | SREDSTVO ZA SUZBIJANJE MUVA – AKTIVNA MATERIJA TIAMETOKSAM | | gr | 1600 |  |  |  |  |
| 6. | SREDSTVO ZA SUZBIJANJE MUVA – AKTIVNA MATERIJA CLOTHIANIDIN | | l | 10 |  |  |  |  |
| 7. | HLORNI PREPARAT – granulat - za dezinfekciju | | kg | 5 |  |  |  |  |
| 8. | PVC RUKAVICE ZA JEDNOKRATNU UPOTREBU VEL. XL | | kom. | 1200 |  |  |  |  |
| 9. | PVC KUTIJE ZA DERATIZACIJU - MALE | | kom. | 600 |  |  |  |  |
| 10. | SREDSTVO ZA DERATIZACIJU MEKI MAMAK SA DODATKOM BITREX-A | | kg | 180 |  |  |  |  |
| 11. | DERATIZACIONI KARTONI 165mm x 120mm | | kom. | 2000 |  |  |  |  |
| 12. | SREDSTVO ZA DERATIZACIJU-PARAFINSKE KOCKE 50gr SA DODATKOM BITREX-A | | kg | 100 |  |  |  |  |
| 13. | SREDSTVO ZA DEZINSEKCIJU, AKTIVNA MATERIJA-DELTAMETRIN | | l | 5 |  |  |  |  |
| 14. | SREDSTVO ZA DEZINSEKCIJU, AKTIVNA MATERIJA-ABAMEKTIN+PERMETRIN | | l | 5 |  |  |  |  |
|  | |  | **УКУПНО БЕЗ ПДВ-а** | | |  |  | Сва понуђена добра у потпуности задовољавају захтеве тражене овом техничком спецификацијом |
|  | |  | **ПДВ** | | |  |  |
|  | |  | **УКУПНО СА ПДВ-ом** | | |  |  |

У цену морају бити урачунати сви пратећи трошкови предметне јавне набавке: евентуални трошкови царине, превоза, осигурања, пореза и све друге обавезе и доприноси и др.

Понуђач се обавезује да бесплатно преузима све хемикалије са истеклим роком трајања, као и амбалажни отпад настао након коришћења (према Закону о амбалажи и амбалажном отпаду).

Испорука се врши сукцесивно, једном месечно, на основу захтева наручиоца, у року од 5 (пет) дана од дана подношења захтева. Захтев наручиоца обухвата добра која се траже за период од месец дана. У изузетним случајевима (хитна потреба за појединим добрима која се није могла планирати) наручилац може поднети више захтева у току једног месеца.

Место испоруке: франко магацин купца радним даном (понедељак – петак) од 07,00 до 13,00 часова.

Стварна купљена (испоручена) количина путем уговора о јавној набавци може бити већа или мања од предвиђене количине, у зависности од потреба наручиоца, уз ограничење да укупна плаћања (без ПДВ-а) не могу прећи укупан износ вредности уговора (без ПДВ-а).

Понуђач је обавезан да за сваки понуђени производ достави произвођачку спецификацију или одговарајући еквивалент којим се доказују захтеване карактеристике производа.

Понуђач је обавезан да уз понуђене производе достави важеће решење Агенције за хемикалије – одобрење за стављање у промет биоцидног производа или решење о упису биоцидног производа у Привремену листу биоцидних производа за достављање техничког досијеа.

Понуђач је у обавези да уз понуду достави МСДС листе (безбедоносни лист).

|  |  |  |
| --- | --- | --- |
|  |  | ПОНУЂАЧ |
|  | М.П. |  |
| /Место и датум/ |  | /Потпис овлашћеног лица/ |

# VI МОДЕЛ УГОВОРА

**УГОВОР  
О ЈАВНОЈ НАБАВЦИ МАТЕРИЈАЛА ЗА**

**ДЕЗИНФЕКЦИЈУ, ДЕЗИНСЕКЦИЈУ И ДЕРАТИЗАЦИЈУ**

Закључен дана \_\_\_\_\_\_\_\_\_\_\_\_\_\_\_\_\_\_\_ године у Зрењанину, између:

Завода за јавно здравље Зрењанин, Зрењанин, Др Емила Гаврила бр. 15, кога заступа мр сци. мед. др Здравко Ждрале, ПИБ: 100655222, МБ: 08169454, рачун број: 840-358667-51 који се води код Управе за трезор (у даљем тексту: Купац), и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_, МБ: \_\_\_\_\_\_\_\_\_\_\_\_\_\_\_\_\_\_\_\_,

рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

банке (у даљем тексту: Продавац) и

понуђача као учесника заједничке понуде:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Називи понуђача се наводе само у случају подношења заједничке понуде)

са подизвођачем у понуди:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Називи подизвођача се наводе само у случају подношења понуде са подизвођачем)

Уговорне стране претходно констатују да је Купац сходно одредбама Закона о јавним набавкама („Сл. гласник РС“ бр. 124/2012, 14/2015 и 68/2015) спровео поступак јавне набавке мале вредности – Материјал за дезинфекцију, дезинсекцију и дератизацију редни број 7/2020 и да је Продавцу доделио Уговор о јавној набавци, те се закључује овај Уговор, како следи:

Члан 1.

Предмет овог Уговора је купопродаја материјала за дезинфекцију, дезинсекцију и дератизацију.

Члан 2.

Стране уговорнице су сагласне да је конкурсна документација за јавну набавку – Материјал за дезинфекцију, дезинсекцију и дератизацију (ЈН редни број: 7/2020) саставни део овог Уговора.

Члан 3.

Продавац продаје, а Купац купује материјал за дезинфекцију, дезинсекцију и дератизацију по спецификацији и ценама које су утврђене у понуди Продавца број: \_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ која је саставни део овог Уговора.

Уговорена цена добара из става 1. овог члана износи без ПДВ-а \_\_\_\_\_\_\_\_\_\_\_\_\_ динара, износ ПДВ-а је \_\_\_\_\_\_\_\_\_\_\_\_\_\_\_\_\_\_ динара, што укупно са ПДВ-ом износи \_\_\_\_\_\_\_\_\_\_\_\_\_\_\_\_\_\_\_\_ динара.

Цена подразумева све трошкове које Продавац има у реализацији предметне јавне набавке (евентуални трошкови царине, трошкови превоза, осигурања, пореза и све друге обавезе и доприноси и др).

Цена подразумева франко магацин купца са свим трошковима.

Цена добара која су предмет овог Уговора непроменљива је у периоду важења овог Уговора, без обзира на време испоруке и друге околности које утичу на формирање цена предметних добара.

Продавац се обавезује да бесплатно преузима све хемикалије са истеклим роком трајања, као и амбалажни отпад настао након коришћења (према Закону о амбалажи и амбалажном отпаду).

Члан 4.

Купац задржава право да не реализује Уговор у износу из члана 3. става 2. овог Уговора.

Стварна купљена (испоручена) количина путем уговора о јавној набавци може бити већа или мања од предвиђене количине, у зависности од потреба наручиоца, уз ограничење да укупна плаћања (без ПДВ-а) не могу прећи укупан износ вредности уговора (без ПДВ-а).

Члан 5.

Продавац се обавезује да испоручи добра која су предмет овог Уговора у свему под условима из конкурсне документације и прихваћене понуде.

Члан 6.

Својина се преноси на Купца приликом пријема добара, а такође и ризик прелази на Купца од часа испоруке добара извршене у складу са овим Уговором.

Продавац је дужан да гарантује Купцу да добро није предмет права и претензије неког трећег лица.

Члан 7.

Продавац одговара за материјалне недостатке добара који су постојали у часу преласка ризика на Купца.

Материјални недостаци постоје:

1. ако добро нема потребна својства за његову редовну употребу,
2. ако добро нема својства за нарочиту употребу за коју је Купац набавља, а која је позната Продавцу или му је морала бити позната,
3. ако добро нема својства и одлике које су изричито уговорене или се подразумевају односно прописане позитивним прописима.

Члан 8.

Испорука се врши сукцесивно, месечно, у складу са требовањем Купца.

Евентуалне рекламације Купца у погледу испоручене количине морају бити сачињене у писаној форми и достављене Продавцу у року од три дана од дана извршеног пријема.

Купац је овлашћен да врши контролу испоручене робе током и после испоруке, са правом да узокре производа из било које испоруке достави независној специјализованој институцији ради анализе.

Уколико се након контроле квалитета установи да испоручена добра не одговарају уговореном квалитету и стандардима, Продавац ће бити у обавези да Купцу одмах, а најкасније у року од 24 сата, испоручи другу количину добара одговарајућег квалитета и стандарда.

У случају када специјализоване институције утврде одступање од уговореног квалитета робе, трошкови анализе и рекламације падају на терет Продавца

Члан 9.

Продавац је дужан да испоруке добара (робе) изврши у року од \_\_\_\_\_\_ дана од дана пријема захтева (требовања) Купца.

У случају прекорачења рока испоруке из става 1. овог члана, Продавац ће бити у обавези да за сваки дан закашњења плати Купцу на име уговорне казне 0,5% од износа уговорене цене из чл. 3. став 2. овог Уговора, али не више од 5%.

Ако Продавац касни са испоруком робе више од 10 дана, Купац има право да једнострано раскине овај Уговор.

Члан 10.

Купац се обавезује да плаћање врши у року од 30 (тридесет) дана од дана истављања фактуре.

Ако Купац не изврши плаћање у року, обавезује се да плаћа законску затезну камату.

Члан 11.

Обавезе које доспевају у наредној буџетској години биће реализоване највише до износа средстава која ће за ту намену бити одобрена у тој буџетској години.

Члан 12.

Овај Уговор важи до утрошка уговорене вредности, а најдуже до 31.03.2021. године.

Члан 13.

Све евентуалне измене и допуне овог Уговора могу се вршити само писменим анексом.

Члан 14.

На све што није регулисано овим Уговором примењиваће се одредбе Закона о облигационим односима.

Члан 15.

Све евентуалне спорове уговорне стране ће покушати да реше споразумно, у супротном, уговара се надлежност стварног надлежног суда у Зрењанину.

Члан 16.

Овај Уговор сачињен је у 4 (четири) истоветна примерка од којих свакој уговорној страни припадају по 2 (два) примерка.

|  |  |  |
| --- | --- | --- |
| ПРОДАВАЦ |  | КУПАЦ ЗАВОД ЗА ЈАВНО ЗДРАВЉЕ ЗРЕЊАНИН |
|  |  |  |

# VII ОБРАСЦИ

* Образац 1 – подаци о понуђачу
* Образац 1а – подаци о подизвођачу
* Образац 1б – подаци о учеснику у заједничкој понуди
* Образац 2 – понуда
* Образац 3 – изјава понуђача о испуњености услова из чл. 75. и 76. ЗЈН
* Образац 3а – изјава подизвођача о испуњености услова из чл. 75. ЗЈН
* Образац 4 – изјава о независној понуди
* Образац 5 – трошкови припреме понуде

## Образац: 1

**ПОДАЦИ О ПОНУЂАЧУ**

|  |  |
| --- | --- |
| **НАЗИВ ПОНУЂАЧА** |  |
| **АДРЕСА ПОНУЂАЧА** |  |
| **МАТИЧНИ БРОЈ** |  |
| **ПОРЕСКИ ИДЕНТИФИКАЦИОНИ БРОЈ** |  |
| **БРОЈ РАЧУНА И НАЗИВ БАНКЕ** |  |
| **ЛИЦЕ ОВЛАШЋЕНО ЗА ПОТПИС** |  |
| **ОСОБА ЗА КОНТАКТ** |  |
| **ТЕЛЕФОН** |  |
| **ТЕЛЕФАКС** |  |
| **ЕЛЕКТРОНСКА ПОШТА** |  |

|  |  |  |
| --- | --- | --- |
|  |  | ПОНУЂАЧ |
|  | М.П. |  |
| /Место и датум/ |  | /Потпис овлашћеног лица/ |

## Образац: 1а

**ПОДАЦИ О ПОДИЗВОЂАЧУ**

|  |  |
| --- | --- |
| **НАЗИВ ПОДИЗВОЂАЧА** |  |
| **АДРЕСА ПОДИЗВОЂАЧА** |  |
| **МАТИЧНИ БРОЈ** |  |
| **ПОРЕСКИ ИДЕНТИФИКАЦИОНИ БРОЈ** |  |
| **БРОЈ РАЧУНА И НАЗИВ БАНКЕ** |  |
| **ОСОБА ЗА КОНТАКТ** |  |
| **ТЕЛЕФОН** |  |
| **ПРОЦЕНАТ УКУПНЕ ВРЕДНОСТИ НАБАВКЕ КОЈИ ЋЕ ИЗВРШИТИ ПОДИЗВОЂАЧ** |  |
| **ДЕО ПРЕДМЕТА НАБАВКЕ КОЈИ ЋЕ ИЗВРШИТИ ПОДИЗВОЂАЧ** |  |

|  |  |  |
| --- | --- | --- |
|  |  | ПОДИЗВОЂАЧ |
|  | М.П. |  |
| /Место и датум/ |  | /Потпис овлашћеног лица/ |

\*Образац 1а попуњавају само они понуђачи који подносе понуду са подизвођачем, а уколико има већи број подизвођача потребно је да се наведени образац копира у довољном броју примерака, да се попуни и достави за сваког подизвођача.

## Образац: 1б

**ПОДАЦИ О УЧЕСНИКУ У ЗАЈЕДНИЧКОЈ ПОНУДИ**

|  |  |
| --- | --- |
| **НАЗИВ УЧЕСНИКА У ЗАЈЕДНИЧКОЈ ПОНУДИ** |  |
| **АДРЕСА** |  |
| **МАТИЧНИ БРОЈ** |  |
| **ПОРЕСКИ ИДЕНТИФИКАЦИОНИ БРОЈ** |  |
| **БРОЈ РАЧУНА И НАЗИВ БАНКЕ** |  |
| **ОСОБА ЗА КОНТАКТ** |  |
| **ТЕЛЕФОН** |  |

|  |  |  |
| --- | --- | --- |
|  |  | ПОНУЂАЧ |
|  | М.П. |  |
| /Место и датум/ |  | /Потпис овлашћеног лица/ |

\*Образац 1б попуњавају само они понуђачи који подносе заједничку понуду, потребно је да се наведени образац копира у довољном броју примерака, да се попуни и достави за сваког понуђача који је учесник у заједничкој понуди.

## Образац: 2

|  |  |
| --- | --- |
| НАЗИВ ПОНУЂАЧА |  |
| АДРЕСА ПОНУЂАЧА |  |
| БРОЈ ПОНУДЕ |  |
| ДАТУМ ПОНУДЕ |  |

**ПОНУДА  
ЗА ЈАВНУ НАБАВКУ МАЛЕ ВРЕДНОСТИ**

**МАТЕРИЈАЛ ЗА ДЕЗИНФЕКЦИЈУ, ДЕЗИНСЕКЦИЈУ И ДЕРАТИЗАЦИЈУ  
(јавна набавка редни број: 7/2020)**

1. Предмет јавне набавке су добра - материјал за дезинфекцију, дезинсекцију и дератизацију.
2. Техничка спецификација је саставни део ове понуде.
3. Понуда се подноси:

а) самостално

б) као заједничка понуда

в) као понуда са подизвођачем

(заокружити: а, б или в)

1. ЦЕНА:

|  |  |  |  |
| --- | --- | --- | --- |
| - цена без ПДВ-а |  | |  |
| - ПДВ |  | |  |
| - У к у п н о | |  |  |

1. РОК ИСПОРУКЕ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/не може бити дужи од 5 дана од дана подношења захтева наручиоца/

1. МЕСТО ИСПОРУКЕ: франко магацин купца радним даном (понедељак – петак)

од 07,00 до 13,00 часова.

1. РОК ПЛАЋАЊА: 30 дана од дана истављања фактуре.
2. РОК ВАЖЕЊА ПОНУДЕ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/не може бити краћи од 60 дана од дана отварања понуде/

|  |  |  |
| --- | --- | --- |
|  |  | ПОНУЂАЧ |
|  | М.П. |  |
| /Место и датум/ |  | /Потпис овлашћеног лица/ |

## Образац: 3

**ИЗЈАВА ПОНУЂАЧА  
О ИСПУЊЕНОСТИ УСЛОВА ИЗ ЧЛ. 75. И 76. ЗЈН**

У складу са чланом 77. став 4. Закона о јавним набавкама („Сл.гласник РС“ бр. 124/12,14/2015 и 68/2015), понуђач \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ под пуном моралном, материјалном и кривичном одговорношћу даје следећу

**И З Ј А В У**

Овом изјавом неопозиво се потврђује да \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/назив понуђача/

испуњава све услове из члана 75. и 76. Закона о јавним набавкама и друге услове из конкурсне документације за учешће у поступку јавне набавке мале вредности – Материјал за дезинфекцију, дезинсекцију и дератизацију редни број јавне набавке 7/2020, и то:

1. понуђач јe регистрован код надлежног органа, односно уписан у одговарајући регистар;
2. понуђач и његов законски заступник није осуђиван за неко од кривичних дела као члан организоване криминалне групе, није осуђиван за кривична дела против привреде, кривична дела против животне средине, кривично дело примања или давања мита, кривично дело преваре;
3. понуђач је измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији;
4. понуђач је поштовао обавезе које произлазе из важећих прописа о заштити на раду, запошљавању и условима рада, заштити животне средине, и гарантује да нема забрану обављања делатности која је на снази у време подношења понуде;
5. понуђач испуњава додатни услов из конкурсне документације, односно није пословао са губитком у 2018. и 2019. години;
6. понуђач се обавезује да бесплатно преузима све хемикалије са истеклим роком трајања, као и амбалажни отпад настао након коришћења (према Закону о амбалажи и амбалажном отпаду).

|  |  |  |
| --- | --- | --- |
|  |  | ПОНУЂАЧ |
|  | М.П. |  |
| /Место и датум/ |  | /Потпис овлашћеног лица/ |

\*Уколико понуду подноси група понуђача изјава мора бити потписана од стране овлашћеног лица сваког понуђача из групе понуђача. Образац копирати у довољном броју примерака.

## Образац: 3а

**ИЗЈАВА ПОДИЗВОЂАЧА  
О ИСПУЊЕНОСТИ УСЛОВА ИЗ ЧЛ. 75. ЗЈН**

У складу са чланом 77. став 4. Закона о јавним набавкама („Сл.гласник РС“ бр. 124/12, 14/2015 и 68/2015), подизвођач \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ под пуном моралном, материјалном и кривичном одговорношћу даје следећу

**И З Ј А В У**

Овом изјавом неопозиво се потврђује да \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/назив подизвођача/

испуњава све услове из члана 75. Закона о јавним набавкама и друге услове из конкурсне документације за учешће у поступку јавне набавке мале вредности – Материјал за дезинфекцију, дезинсекцију и дератизацију редни број јавне набавке 4/2019, и то:

1. подизвођач јe регистрован код надлежног органа, односно уписан у одговарајући регистар;
2. подизвођач и његов законски заступник није осуђиван за неко од кривичних дела као члан организоване криминалне групе, није осуђиван за кривична дела против привреде, кривична дела против животне средине, кривично дело примања или давања мита, кривично дело преваре;
3. подизвођач је измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији;

|  |  |  |
| --- | --- | --- |
|  |  | ПОДИЗВОЂАЧ |
|  | М.П. |  |
| /Место и датум/ |  | /Потпис овлашћеног лица/ |

## Образац 4

У складу са чланом 16. Правилника о обавезним елементима конкурсне документације у поступцима јавних набавки и начину доказивања испуњености услова, понуђач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ кога заступа

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ даје следећу

**ИЗЈАВУ  
О НЕЗАВИСНОЈ ПОНУДИ**

Под пуном материјалном и кривичном одговорношћу потврђујем да сам понуду за јавну набавку мале вредности – Материјал за дезинфекцију, дезинсекцију и дератизацију редни број 7/2020 поднео независно без договора са другим понуђачима или заинтересованим лицима.

|  |  |  |
| --- | --- | --- |
|  |  | ПОНУЂАЧ |
|  | М.П. |  |
| /Место и датум/ |  | /Потпис овлашћеног лица/ |

\*Уколико понуду подноси група понуђача, изјава мора бити потписана од стране овлашћеног лица сваког понуђача из групе понуђача. Образац копирати у довољном броју примерака.

## Образац: 5

|  |  |
| --- | --- |
| НАЗИВ ПОНУЂАЧА |  |
| АДРЕСА ПОНУЂАЧА |  |
| БРОЈ ПОНУДЕ |  |
| ДАТУМ ПОНУДЕ |  |

**ТРОШКОВИ ПРИПРЕМЕ ПОНУДЕ**

|  |  |  |  |
| --- | --- | --- | --- |
| СТРУКТУРА: | | | ИЗНОС: |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
|  | Укупно: | |  |

|  |  |  |
| --- | --- | --- |
|  |  | ПОНУЂАЧ |
|  | М.П. |  |
| /Место и датум/ |  | /Потпис овлашћеног лица/ |

\*Трошкове припреме и подношења понуде сноси искључиво понуђач и не може тражити од наручиоца накнаду трошкова.

Ако је поступак јавне набавке обустављен из разлога који су на страни наручиоца, наручилац је дужан да понуђачу надокнади трошкове израде узорка или модела, ако су израђени у складу са техничким спецификацијама наручиоца и трошкове прибављања средстава обезбеђења, под условом да је понуђач тражио накнаду тих трошкова у својој понуди.

***Напомена:*** *достављање овог обрасца није обавезно.*